### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. august 2024 har vedtaget Magistratens foranstående indstilling af 20. august 2024.

Enhedslisten de Rød-Grønnes byrådsgruppe kunne tiltræde indstillingen, men ønskede en mindretalsudtalelse medsendt.

###

Fremsendelse af ny digital vandforsyningsplan i otte ugers offentlig høring.

### Resume

Det følger af vandforsyningsloven, at der skal udarbejdes en vandforsyningsplan.

Vandforsyningsplanen danner grundlaget for Aarhus Kommunes forvaltning og administration samt forsyningsselskabernes egen planlægning.

Vandforsyningsplanen beskriver forsyningsstrukturen i kommunen og fastsætter de fremtidige forsyningsområder for almene vandforsyninger. Vandforsyningsplanen fastsætter med andre ord hvilken vandforsyning, der skal forsyne hvilke dele af kommunen.

Derudover fastsætter vandforsyningsplanen retningslinjer for, hvordan [adresse] udmønter vandforsyningsloven, og hvor der er et politisk råderum til for eksempel prioritering af alternative vandtyper.

Efter Byrådets behandling fremsendes udkast til vandforsyningsplanen i otte ugers offentlig høring, hvorefter den med eventuelle justeringer indstilles til endelig godkendelse. Vandforsyningsplanen er en digital plan (se her), men udskrift af planen er vedlagt som bilag 1.

### Beslutningspunkter

Det indstilles:

At 1) forslag til Vandforsyningsplan 2024-2031 sendes i otte ugers offentlig høring.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-08-2024

Johan Carlsen: 5

Fremsendes til [adresse] med bemærkning, at Magistraten i mødet den 20. august 2024 anbefaler, at byrådet tiltræder Magistratsafdelingen for Teknik og Miljøs indstilling af 5. august 2024.

Magistratsafdelingen for Teknik og Miljø udarbejder notat til byrådet vedrørende konsekvensrettelser i vandforsyningsplanen med afsæt i den nyligt indgåede klimaaftale fra april 2024.